අම්පාර දිස්ත්‍රික්කයේ නාවිදන්වේලි ප්‍රාදේශීය ලේකම් කොට්ඨාසයේ අබලන් වී ඇති කුඩා වැව් 20ක් රුපියල් එක්කෝටි අසූලක්‍ෂයක වියදමින් අලුත්වැඩියා කිරීමට සැලැසුම් කර ඇතැයි අම්පාර පළාත් වාරිමාර්ග අධ්‍යක්‍ෂ එස්. එල්. එල්. වීරසිංහ මහතා සඳහන් කළේය.ඒ මහතා එසේ සඳහන් කෙළේ ඉකුත් දා අම්පාර මොන්ටි හෝටලයේ පැවැති ගොවි සංවිධාන, ස්වේච්ඡා සංවිධාන හා කාන්තා සංවිධාන නියෝජිතයන් සඳහා පැවැති එක්දින වැඩමුළුවක් අමතමිනි.මේ වැඩමුළුව අම්පාර ෆාම් පදනම හා ප්‍රැක්ටිකල් ඇක්ෂන් ආයතනය මඟින් සංවිධානය කර තිබූ අතර ප්‍රජා සහභාගිත්ව යහපාලනය තුළින් සංවර්ධන කටයුතු ඉටුකිරීම එහි අරමුණ විය.මෙහිදී වැඩිදුරටත් අදහස් දැක්වූ වාරිමාර්ග අධ්‍යක්‍ෂවරයා මෙසේද පැවැසීය.මේ අබලන් වී ඇති කුඩා වැව් 20 ප්‍රතිසංස්කරණය කළොත් මේ ප්‍රදේශය තුළ විශාල සංවර්ධනයක් ඇති වෙනවා.